La Conselleria elimina l'amiant de les cobertes de tres centres educatius de la ciutat
29 de novembre 2023

![](/media/lpzh15qr/whatsapp-image-2023-11-28-at-13-29-08_c.jpg?width=400&height=533&mode=max)

L'equip de la Direcció Territorial d'Infraestructures Educatives dependent de la Conselleria d'Educació, Universitats i Ocupació va visitar ahir la ciutat per a la signatura de l'acta de recepció de la finalització de les obres en les cobertes dels centres educatius Montíber, Maestro Tarrazona i el CIPFP Eduardo Merello. La intervenció ha consistit en l'eliminació de tot l'amiant dels seus sostres i d'algun element extern a les cobertes que també contenia este mineral. Amb esta intervenció es millora el sistema d'impermeabilització dels sostres i s'obtindrà una millora en eficiència energètica d'estos.

![](/media/mp0hpt2e/whatsapp-image-2023-11-28-at-20-18-41_c.jpg?width=400&height=533&mode=max)                                           

El regidor d'Educació, Raúl Palmero, comenta: «**És una reivindicació molt demandada per la comunitat educativa i era intolerable que els nostres centres educatius fins i tot continuaren tenint elements nocius per a la salut del nostre alumnat.**» Les actuacions es van fer en època estival coincidint amb les vacacions de l'alumnat dels centres i la inversió total de les actuacions va superar els 100.000 €.

![](/media/z2bpog3c/whatsapp-image-2023-11-28-at-20-18-42_c.jpg?width=400&height=533&mode=max)

Raúl Palmero, va recordar els tècnics «**És important que s'actue en tots els col·legis de la ciutat en matèria d'accessibilitat quant a la col·locació d'ascensors, que es rehabiliten els gimnasos del CEIP Baladre i CEIP Tarrazona, així com de manera integral el CEIP Cronista Chabret. I per descomptat davant la massificació de les aules tant en primària, secundària com en cicles formatius, que es tinga en compte a Sagunt com una prioritat educativa de primer ordre, en noves infraestructures i actuacions de gran importància, la nostra ciutat ha d'estar preparada per als reptes del futur i l'educació és progrés**»

![](/media/yx3pwxmx/whatsapp-image-2023-11-28-at-13-29-04_c.jpg?width=400&height=533&mode=max)

*   [](http://www.facebook.com/sharer.php?u=https://aytosagunto.es/va/actualitat/la-conselleria-elimina-l-amiant-de-les-cobertes-de-tres-centres-educatius-de-la-ciutat/ "Facebook")
*   [](http://twitter.com/share?url=https://aytosagunto.es/va/actualitat/la-conselleria-elimina-l-amiant-de-les-cobertes-de-tres-centres-educatius-de-la-ciutat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-conselleria-elimina-l-amiant-de-les-cobertes-de-tres-centres-educatius-de-la-ciutat/ "Linked In")
*   [](mailto:?body=https://aytosagunto.es/va/actualitat/la-conselleria-elimina-l-amiant-de-les-cobertes-de-tres-centres-educatius-de-la-ciutat/)